YGG วิ่งฉิว 10% ลุ้นวิ่งแนวต้าน 40.50 บ. เก็งรายได้ปี 65 โตแกร่ง
YGG วิ่งฉิว 10% ราคาแตะ 38.25 บ. ลุ้นวิ่งแนวต้าน 40.50 บ. จับตารายได้ปี 65 โต 20% รับบปัจจัยสนับสนุนจาก 3 กลุ่มธุรกิจขยายตัวแกร่ง
YGG วิ่งฉิว 10% ลุ้นวิ่งแนวต้าน 40.50 บ. จับตารายได้ปี 65 โต 20% รับปัจจัยสนับสนุนจาก 3 กลุ่มธุรกิจขยายตัว
21 ม.ค. 2565

ผู้สื่อข่าวรายงานว่า ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ล่าสุด ณ เวลา 15:14 น. อยู่ที่ 38.25 บาท บวก 3.50 บาท หรือ 10.07% สูงสุดที่ 38.75 บาท ต่ำสุดที่ 34.75 บาท ด้วยมูลค่าซื้อขาย 508.22 ล้านบาท

ทั้งนี้ บล.โกลเบล็ก ระบุในบทวิเคราะห์ (21 ม.ค.2565) ประเมิน YGG มีแนวรับ 35 บาท แนวต้าน 38-40.50 บาท Cut Loss ที่ 34 บาท โดยทำแท่งเทียนเขียวยาวเหนือเส้นค่าเฉลี่ยทุกระดับ โดยมี Volume เข้าวันแรก และ Slow Sto.+MACD ส่งสัญญาณซื้อ คาดราคามีโอกาสปรับตัวขึ้นทดสอบ แนวต้านที่ 38.00-40.50 บาท
โดยนายธนัช จุวิวัฒน์ ประธานกรรมการบริหาร บริษัท อิ๊กดราซิล กรุ๊ป จำกัด (มหาชน) หรือ YGG เปิดเผยว่า บริษัทมั่นใจรายได้ปี 2565 จะสามารถเติบโตได้ 15-20% โดยได้รับปัจจัยสนับสนุนจาก 3 กลุ่มธุรกิจคือ กลุ่มงานออกแบบและผลิตงานโฆษณาและภาพยนตร์ (Visual Effects-VFX) ,กลุ่มงานภาพยนตร์แอนิเมชั่น (Animation Movie) ที่มีการเติบโตอย่างต่อเนื่อง
ด้านธุรกิจเกมส์ ล่าสุดบริษัทได้ร่วมลงทุน (JV) กับ บริษัท มาสเตอร์ แอด จำกัด (มหาชน) หรือ MACO โดยเป็นการขยายกิจการสู่ธุรกิจใหม่ Game Publishing , Game Service ,Game Export โดยในปี 2565 บริษัทจะนำเกมส์ใหม่เข้ามาเพื่อทำการตลาดในประเทศไทย โดย MACO จะเข้ามาสนับด้านการทำการตลาดผ่านระบบ Offline ด้านการทำการตลาดผ่าน Online จะเป็นส่วนของ YGG ดำเนินการจะช่วยให้การทำการตลาดเข้าได้อย่างทั่วถึง
ทั้งนี้ในช่วงที่ผ่านมาบริษัทได้อยู่ระหว่างการพัฒนาเกมส์ใหม่มาเป็นระยะเวลากว่า 1 ปี ที่เตรียมจะเปิดตัวในปี 2565 พร้อมทั้งยังได้เตรียมเปิด Home Sweet Home Survive เตรียมเปิดตัว Beta 2 ในช่วงปลายไตรมาส 1/2565 ซึ่งจะเข้ามาหนุนการเติบโตของรายได้ด้านเกมส์มากยิ่งขึ้น
“ปัจจุบันจะเห็นได้ว่าเราให้ความสำคัญในตลาดเกมส์ค่อนข้างมาก เนื่องจากตลาดเกมส์มีการเติบโตได้อย่างรวดเร็ว และมีเกมส์ที่มีรายได้เกิน 1,000 ล้านเหรียญ มากถึง 8 เกมส์ หากจุดติดก็จะสามารถสร้างรายได้อย่างมาก และตอนนี้เราถือว่าค่อนข้างครบเครื่อง ทั้งการพัฒนา การทำการตลาด และยังต่อยอดด้านต่างๆด้วย” นายธนัช กล่าว